Linda Cerup-Simonsen
Store norske leksikon,Sport og spill,Vannsport,Seiling
Linda Cerup-Simonsen er en norsk tidligere seiler. Hun ble olympisk mester i europajolle i Barcelona 1992, og ble da den første norske kvinne med gull i sommer-OL.
Hun ble også europamester i 1991, vant VM-sølv i 1989 og EM-bronse i 1992. I Atlanta i 1996 var Linda Cerup-Simonsen OL-deltaker i 470-jolle, og ble nummer ti sammen med sin søster Ida Katrine Andersen. Cerup-Simonsen var norsk flaggbærer under åpningsseremonien i Atlanta.Etter OL-gullet i 1992 ble hun tildelt Fearnleys olympiske ærespris, Morgenbladets gullmedalje og Porsgrunds Porselænsfabriks ærespris. Hun representerte Tønsberg Seilforening gjennom hele sin karriere. Les mer i Store norske leksikon seiling